text: Esbjerg mangler salt
  05 januar 2010 kl. 21.00
  Esbjergs borgere må passe på når de færdes på vejene. Den store mangel på salt mærkes nemlig også vestpå
  Leverandørerne kan ikke levere de mængder som kommunerne og staten efterspørger og for Esbjergs vedkommende betyder det, at de kun får 300 ton pr. uge, hvilket svar til ét til to dages forbrug. Og det er altså ikke nok. Lagrene var fyldt inden kong vinter gjorde sit indtog, men nu er de altså tømt.
   
  For at strække saltet blander kommunen sand i. Det skal bruges på stier og så reduceres saltning på øvrige veje.
  